《奉和御赐进士诗》
宋代·彭龟年

昭回云汉揭天章，忽到人间足宠光。
必有颺言兴率作，不须击筑叹飞扬。
湛恩汪濊倾多士，密意绸缪际万方。
何幸小臣陪俊造，一如丰草在成康。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。